

REPUBLIKA HRVATSKA

SPLITSKO-DALMATINSKA ŽUPANIJA

# **OPĆINA LOVREĆ**

# **OPĆINSKI NAČELNIK**

KLASA: 112-01/21-01/14

**URBROJ: 2129-04-02-21-1**

Lovreć, 17.6.2021.godine

Na temelju Odluke o financiranju Ministarstva rada, mirovinskog sustava, obitelji i socijalne politike KLASA:910-01/21-06/8, URBROJ:524-07-02-01-01/5-21-11 od 3. svibnja 2021. godine, Ugovora o dodjeli bespovratnih sredstva za otvoreni trajni poziv „Zaželi-program zapošljavanja žena-faza II“ broj poziva: UP.02.1.1.13 u sklopu Europskog socijalnog fonda, Operativnog programa Učinkoviti ljudski potencijali 2014.-2020., kodni broj: UP.02.1.1.0487 od 27. svibnja 2021. godine, te članka 45. Statuta Općine Lovreć („Službeni glasnik Općine Lovreć 01/13“) načelnik Općine Lovreć, dana 17. lipnja 2021. godine objavljuje

**JAVNI POZIV**

za iskazivanje interesa za prijam u radni odnos kroz Program "Zaželi njegu, zaželi posao – FAZA II"program zapošljavanja žena u svrhu potpore i podrške starijim osobama i osobama u nepovoljnom položaju na području Općine Lovreć

**Broj traženih radnica:** 17

**Vrsta zaposlenja:** radni odnos na određeno vrijeme - 12 mjeseci

**Radno vrijeme:** puno radno vrijeme

**Mjesto rada:** Lovreć

**Opis poslova:**

- obavljanje kućanskih poslova (pomoć u održavanju čistoće stambenog prostora, donošenju ogrjeva, pripremi obroka, pranju i glačanju rublja i drugi kućanski poslovi),

- pomoć u dostavi namirnica, lijekova i drugih potrepština,

- pružanje podrške korisnicima kroz razgovore i druženje,

- pratnja i pomoć u raznim društvenim aktivnostima.

Prijaviti se mogu nezaposlene žene prijavljene u evidenciji nezaposlenih osoba Hrvatskog zavoda za zapošljavanje, s najviše završenim srednjoškolskim obrazovanjem, a prednost imaju:

- žene starije od 50 godina,

- žene s invaliditetom,

- žrtve trgovanja ljudima,

- žrtve nasilja,

- azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,

- liječene ovisnice o drogama,

- povratnice s odsluženja zatvorske kazne unazad 6 mjeseci,

- pripadnice romske nacionalne manjine,

- beskućnice

**Uz pisanu prijavu (molbu) kandidati su dužni priložiti:**

- životopis,

- preslika osobne iskaznice,

- potvrda o vođenju u evidenciji HZZ-a,

- dokaz o stručnoj spremi,

- potvrda HZMO-a o podatcima evidentiranim u evidencijama HZMO-a

Prijave s dokazima o ispunjavanju traženih uvjeta dostavljaju se u roku od 15 (petnaest) dana od objave ovog Poziva na oglasnoj ploči Hrvatskog zavoda za zapošljavanje Imotski, u zatvorenoj omotnici, osobno na adresu: Općina Lovreć, Doktora Franje Tuđmana 7, 21 257 Lovreć s naznakom "Zaželi njegu, zaželi posao – FAZA II"

Nepravovremene i nepotpune prijave neće se razmatrati.

**NAČELNIK:**

Petar Petričević, mag.oec.